Rasha tace tuni ta hango matsalar ′yan gudun hijira da ke kawarara zuwa Turai. | Labarai | DW | 04.09.2015
Rasha tace tuni ta hango matsalar 'yan gudun hijira da ke kawarara zuwa Turai.
Vladamir Putin na Rasha ya yi nuni da cewar matsalar 'yan gudun hijirar da ke addabar nahiyar Turai matsalace da tuni aka yi hasashen faruwar ta sakamakon irin manufofin Turai a yakin Gabas ta Tsakiya.
Shugaban Rasha Vladamir Putin
Vladamir Putin na furta wadanan kalaman ne a birnin Moscow akan halin matsalolin bakin haure a nahiyar Turai a inda ya kara da cewar shi a karan kansa ya yi gargadi a dangane da yiwuwar faruwar hakan to amma akai biris da shi.
Ya ce tuni Rasha a shekaru da dama da suka gabata sun bayyana cewar akwai babbar matsala muddin dai kasashen Yammacin Turai suka yi gaban kansu a harkokin yankin Gabas ta Tsakiya.
Vladamir Putin dai na yin wannan kakkausar sukar ce ga manufofin nahiyar Turai kan abubuwan da ke faruwa a Gabas ta Tsakiya da a yayin da ake ci gaba da samun yawaitar 'yan gudun hijira da suka fito daga nahiyar Afrika da Gabas ta Tsakaiya.
Rahotanni masu dangantaka Euro, Turai, Majalisar Tarayyar Turai, Rasha, Kofin Duniya 2018
Muhimman kalmomi Vladamir Putin, Rasha, Turai, Afirka, Gabas ta Tsakiya
Permalink https://p.dw.com/p/1GRFn